C 80/18
MT
Il-Ġurnal Uffiċjali tal-Unjoni Ewropea
Artikolu 21c 3(b) - dekarbonizzazzjoni tal-industrija, u żieda fis-sehem u fl-aċċellerazzjoni tal-użu talenerġija rinnovabbli — Investimenti fid-dekarbonizzazzjoni tal-produzzjoni tal-azzar, pereżempju s-sostituzzjoni tal-proċessi ta’ produzzjoni bbażati fuq il-fornijiet tal-blast bi proċessi ta’ produzzjoni b’emissjonijiet żero jew baxxi bbażati fuq l-elettrifikazzjoni jew l-idroġenu.
Dan il-proġett jista’ jinkludi wkoll il-produzzjoni tal-idroġenu rinnovabbli u jkopri l-kostijiet operatorji relatati ma’ dan l-investiment.
Riforma oħra li tmur ma’ dan tista’ tikkonsisti f’ħelsien mit-taxxa għar-R&I f’teknoloġiji rivoluzzjonarji ġodda b’emissjonijiet żero. — Appoġġ għall-manifattura ta’ komponenti tat-turbini tar-riħ (pali, twapet, turbini, kejbils).
Dan jista’ jiġi kkombinat ma’ riforma li tistabbilixxi mira nazzjonali vinkolanti għall-provvista tal-enerġija mir-riħ u ppjanar aktar prevedibbli taliżvilupp tar-riħ u tal-irkanti. — Appoġġ għall-manifattura ta’ komponenti għal sistemi fotovoltajċi solari (polisiliċju, ingotti u wejfer, ċellola, modulu, inventur) inkluż in-nefqiet kapitali.
Dan jista’ jiġi kkombinat ma’ riforma li tistabbilixxi l-użu obbligatorju ta’ pannelli solari fuq soqfa ta’ bini kbir b’aktar minn ċerta superfiċje (pereż. uffiċċji, supermarkets, imħażen, postijiet ta’ parkeġġ) jew użu obbligatorju ta’ pannelli solari vertikali b’wiċċ doppju fuq l-awtostradi.
Artikolu 21c (3) (d) — inċentivar tat-tnaqqis fid-domanda għall-enerġija — Programmi li jissussidjaw ix-xiri u l-installazzjoni ta’ pompi tas-sħana, inklużi pompi tas-sħana industrijali.
Il-finanzjament jista’ jkopri wkoll elementi marbuta mal-promozzjoni ta’ sussidji u kampanji ta’ sensibilizzazzjoni għall-SMEs dwar l-awditi tal-enerġija.
Riforma li tikkomplementa dan l-investiment tista’ tinvolvi l-istabbiliment ta’ data ta’ eliminazzjoni gradwali għat-tisħin bil-fjuwils fossili f’faċilitajiet industrijali jew pjanijiet vinkolanti ta’ dekarbonizzazzjoni fil-livell ta’ kull settur jew impjant industrijali. — Investimenti li jappoġġaw l-iżvilupp u l-adozzjoni ta’ teknoloġiji bl-aħjar prestazzjoni fl-użu tas-sħana mitlufa fl-industriji intensivi fl-enerġija.
L-appoġġ jista’ jinkludi wkoll appoġġ anċillari marbut mal-installazzjoni (tfassil talproġett, liċenzji tal-privattivi, taħriġ tal-persunal).
L-appoġġ jista’ jieħu wkoll il-forma ta’ ħelsien mit-taxxa.
L-Istati Membri jistgħu jikkombinaw dan l-appoġġ ma’ inċentivi regolatorji, bħal obbligi għal ċertu tip ta’ faċilitajiet li jkunu mgħammra b’tagħmir tal-ġenerazzjoni tal-enerġija li jitlef sħana b’temperatura baxxa.
L-Artikolu 21c (3)(e) — appoġġ għall-ħżin tal-elettriku, u aċċellerazzjoni tal-integrazzjoni tas-sorsi talenerġija rinnovabbli — Ċentru tal-enerġija li jgħaqqad il-produzzjoni tal-enerġija solari ma’ kapaċità kbira ta’ ħżin tal-enerġija fuq il-post bħala parti minn impjant industrijali.
L-appoġġ jista’ jkopri wkoll ċerti kostijiet relatati mal-investiment, bħall-provvista ta’ spare parts, il-kostijiet lavorattivi marbuta mal-kostruzzjoni tal-faċilitajiet u l-kostijiet amministrattivi.
Ir-riformi marbuta ma’ dan jistgħu jinvolvu simplifikazzjoni tal-proċeduri għall-għoti tal-permessi għall-kostruzzjoni talfaċilitajiet u l-konnessjoni tagħhom mal-grilja. — Sistema ta’ ħżin tal-enerġija li tagħti t-tieni ħajja lill-batteriji (pereżempju minn vetturi elettriċi).
L-investiment jista’ jkopri l-kostijiet relatati mal-akkwist tal-batteriji użati mill-ġdid jew riċiklati.
Dan l-investiment jista’ jiġi kkomplementat b’riforma li ssaħħaħ l-obbligi tar-riċiklaġġ fuq il-manifatturi tal-karozzi elettriċi.
Artikolu 21c (3)(f) — appoġġ għall-ktajjen tal-valur f’materja prima kritika u teknoloġiji marbuta mattranżizzjoni ekoloġika — Faċilità għall-produzzjoni tal-litju mingħajr fossili mis-salmura ġeotermali (bl-użu tal-proċess tal-estrazzjoni diretta tallitju), inklużi l-kostijiet tal-fażi tal-istabbiliment (pereż. il-liċenzji tal-privattivi rilevanti).
Dan jista’ jiġi kkombinat ma’ riforma li tinċentiva l-użu tal-litju ħieles mill-fjuwils fossili, inkluż fis-setturi tal-karozzi u tal-enerġija rinnovabbli. — Faċilitajiet tal-produzzjoni tal-katodu u tal-anodu għall-batteriji, inklużi faċilitajiet ta’ użu mill-ġdid u riċiklaġġ talbatteriji u l-produzzjoni ta’ tagħmir tal-manifattura għall-gigafactories.
Dan jista’ jintrabat mas-simplifikazzjoni talproċeduri għall-għoti ta’ permessi għall-kostruzzjoni ta’ fabbriki u miri ambizzjużi għall-użu ta’ batteriji riċiklati u standards tal-effiċjenza fir-riżorsi.
3.3.2023